BVB Închideri mixte pentru indici
*	Acțiunile Banca Transilvania - pe prima treaptă în topul rulajului

Indicii Bursei de Valori București (BVB) au avut închideri mixte, în sesiunea de tranzacționare de ieri, într-o zi cu aprecieri ale piețelor europene. Indicele BET, al celor mai lichide douăzeci de titluri ale bursei noastre, a avut un declin de 1,14%, la 17.562 de puncte, în vreme ce indicele BET-FI, al fostelor SIF-uri plus Fondul Proprietatea, a urcat cu 0,4%, până la 58.919 puncte.